open-index/open-wikipedia-markdown huggingface dataset:
იოსებ ბერიშვილი

**იოსებ ბერიშვილი**  (დ. 14 ოქტომბერი, 1953, სოფ. გლოლა, ახლანდელი ონის მუნიციპალიტეტი) — ქართველი მოჭიდავე (ბერძნულ-რომაული სტილი, 74 და 82 კგ). სსრკ ორგზის ჩემპიონი (1976, 1977), მეორე (1974) და მესამე პრიზიორი (1978). იოსებ ბერიშვილი არის ივან პოდდუბნის სახელობის საერთაშორისო ტურნირში ორგზის გამარჯვებული (1974, 1977) და საერთაშორისო კლასის სპორტის ოსტატი. 

## ძირითადი შედეგები 
## რესურსები ინტერნეტში 
* იოსებ ბერიშვილი  — ქართული სპორტი
* იოსებ ბერიშვილი —  საქართველოს სპორტისა და ახალგაზრდობის საქმეთა სამინისტრო

კატეგორია:დაბადებული 14 ოქტომბერი
კატეგორია:დაბადებული 1953
კატეგორია:ონის მუნიციპალიტეტში დაბადებულები
კატეგორია:ქართველი მოჭიდავეები ბერძნულ-რომაულ სახეობაში
დიდი ტინები

**დიდი ტინები** — არქეოლოგიური ძეგლი,   კახეთის მხარეში, გურჯაანის მუნიციპალიტეტის სოფელ ზიარის დასავლეთით 1-2 კილომეტრზე. სადგომი 1969 წელს აღმოაჩინა კახეთის არქეოლოგიური ექსპედიციის ქვის ხანის რაზმმა. ძეგლზე ნაპოვნია ადგილობრივი უხარისხო კაჟის ერთი დისკოსებრი ორმხრივი ნუკლეუსი, 6 მოგრძო შემთხვევითი მოყვანილობის, გლუვდარტყმის მოედნიანი ანატკეცი, ორი ამოზნექილსამუშაოპირიანი განიერი სახოკი. კაჭრის კანით დაფარული ანუ „ნატურალურზურგიანი“ გვერდამოღარული იარაღი, სახვრეტი და ტეიაკური წვეტანა. მასალა ინახება  საქართველოს  ეროვნული მუზეუმის გურჯაანის საცავში.

## ლიტერატურა
კატეგორია:გურჯაანის მუნიციპალიტეტის არქეოლოგიური ძეგლები
იაელ სტოუნი

**იაელ სტოუნი** (; დ. 6 მარტი, 1985, სიდნეი, ავსტრალია) – ავსტრალიელი მსახიობი. აქტიურად მუშაობდა სიდნეის თეატრში, რის გამოც ორი ჯილდო აქვს მიღებული, თუმცა მას განსაკუთრებული პოპულარობა Netflix-ის სერიალში „ახლა ნარინჯისფერია ყველაზე მოდური“ შესრულებულმა ლორნა მორელოს როლმა მოუტანა. იგი ასევე ცნობილია იმით, რომ იცავს კლიმატსა და მხარს უჭერს აბორტის უფლებებს.

## ბავშვობა და განათლება 
იაელ სტოუნი დაიბადა 1985 წლის 6 მარტს სიდნეიში. იგი არის არქიტექტორ ჰარი სტოუნისა და მისი ცოლის, ექთან ჯუდი სტოუნის შვილი. აღსანიშნავია, რომ მამამისი ჩეხოსლოვაკეთში დაიბადა და წარმოშობით ჩეხი ებრაელია, რომლის ბებია-ბაბუაც ჰოლოკოსტის დროს გაიქცა ავსტრალიაში. იაელის ორივე მშობელი წარმოშობით ებრაელია და იუდაიზმის მიმდევრები აირან. მისი და-ძმა, ჯეიკ და ელენა სტოუნები, ორივენი მუსიკოსები არიან.

სასკოლო განათლების შემდეგ სტოუნმა სწავლა ავსტრალიის დრამატული ხელოვნების ეროვნულ უნივერსიტეტში გააგრძელა სამსახიობო მიმართულებით.

## კარიერა 
სტოუნის სამსახიობო კარიერა ჯერ კიდევ მის ბავშვობაში დაიწყო, როდესაც მონაწილეობა მიიღო ფილმში „მე, ჩემი თავი, მე“, რასაც მინისერიალ „ფერმაში“.

## პირადი ცხოვრება 
2012 წელს იაელ სტოუნი ნიუ იორკში დაქორწინდა ასევე ავსტრალიელ მსახიობ დენ სპიელმანზე. 2017 წელს სტოუნმა ინტერვიუში განაცხადა, რომ იგი სპიელმანს 2016 წელს გაეყარა და ამბავს ერთი წლის განმავლობაში მალავდა. ამავე ინტერვიუში განაცხადა, რომ იგი ათეისტია. ამავე წელს მან ურთიერთობა დაიწყო ჯენ მენინგ ბანკროფტთან. 2017 წლის 23 ნოემბერს იაელმა გამოაცხადა, რომ მისგან ბავშვს ელოდებოდა, რომელიც 2018 წლის 30 მაისს გააჩინა. წყვილმა პატარა გოგონას პემუ სტოუნ-ბანკროფტი დაარქვეს.

2018 წლის 16 დეკემბერს New York Times-ში გამოქვეყნდა სტატია, სადაც იაელ სტოუნი 2010-11 წლებში ავსტრალიელ მსახიობ ჯეფრი რაში სექსუალური ხასიათის ძალადობაში დაადანაშაულა და სამშობლოს დატოვების მიზეზადაც ეს დაასახელა.

2020 წლის ავსტრალიის ხანძრის გამო, იაელმა უარი თქვა აშშ-ს მოქალაქეობაზე და სამშობლოში დაბრუნდა კლიმატის დაცვის მიზნით. ამ ფაქტს თავად მან ,,კლიმატის ომი'' უწოდა.

## რესურსები ინტერნეტში 
* https://www.thesaturdaypaper.com.au/culture/theatre/2015/05/02/the-kooky-life-orange-the-new-blacks-yael-stone/14304888001814
* http://ausink.wordpress.com/2011/05/18/a-golem-story-interview/
* http://www.westcoastsentinel.com.au/story/4198720/id-rather-be-invisible-orange-is-the-new-black-star-yael-stone-speaks-about-stardom/?cs=36 
* https://www.thesaturdaypaper.com.au/culture/theatre/2015/05/02/the-kooky-life-orange-the-new-blacks-yael-stone/14304888001814
* http://junkee.com/yael-stone-on-orange-is-the-new-black-and-trying-to-making-it-in-new-york/16389
* https://twitter.com/yaelstone/status/883025580278546432
* http://www.thegloss.com/culture/yael-stone-childhoods-end-orange-is-the-new-black-interview/ 
* https://www.chillifm.com.au/entertainment/best-of-the-web/104679-actress-yael-stone-expecting-first-baby 
* https://www.theguardian.com/australia-news/2020/jan/07/this-is-war-actor-yael-stone-gives-up-us-green-card-and-will-now-live-in-australia-to-fight-climate-change
## სქოლიო 
კატეგორია:დაბადებული 6 მარტი
კატეგორია:დაბადებული 1985
კატეგორია:ავსტრალიელი ქალი მსახიობები
კატეგორია:ცოცხალი ადამიანები
ბეტი უილიამსი

**ბეტი უილიამსი** (; დ. 22 მაისი, 1943, ბელფასტი, ჩრდილოეთი ირლანდია) — ჩრდილოირლანდიელი მშვიდობის აქტივისტი. 1970-იან წლებში მეირიდ მაგუაირთან და კიარან მაკკეონთან ერთად ხელმძღვანელობდა სამოქალაქო საზოგადოება „მშვიდობის ხალხს“, რომლის მიზანი იყო ჩრდილოეთ ირლანდიაში კონფესიური დაპირისპირების შეჩერება. 1976 წელს მაგუაირთან ერთად მიიღო ნობელის პრემია მშვიდობის დარგში. უილიამსი არის რამდენიმე უფლებადამცველი ორგანიზაციის დამაარსებელი და აქტიური წევრი; კითხულობს ლექციებს მშვიდობაზე, განათლებაზე, კულტურათაშორის და რელიგიათაშორის დიალოგზე, ანტი-ექსტრემიზმზე და ბავშვთა უფლებებზე. 
## ბიოგრაფია 
ელიზაბეთ (ბეტი) უილიამსი (ქალიშვილობის გვარი — სმითი, Smyth) 1943 წელს ბელფასტში, შერეულ პროტესტანტულ-კათოლიკურ ოჯახში დაიბადა. მამა ყასაბი იყო, დედა — დიასახლისი. შერეული კონფესიის ოჯახები იმ დროის ირლანდიაში იშვიათობა იყო და ამ გარემოებამ მნიშვნელოვანი როლი ითამაშა მომავალი აქტივისტის ტოლერანტული მსოფლმხედველობის ჩამოყალიბებაში. 1970-იანი წლების დასაწყისში ბეტი უილიამსი მონაწილეობდა ძალადობის წინააღმდეგ პროსტესტანტი მღვდლის მიერ ორგანიზებულ კამპანიაში. აქტიურ საზოგადოებრივ ცხოვრებაში 1976 წლის აგვისტოში ჩაება მას შემდეგ, რაც გახდა ტრაგიკული შემთხვევის თვითმხილველი: ბრიტანელმა ჯარისკაცმა ესროლა ირლანდიური რესპუბლიკური არმიის ავტომანქანით მოძრავ მებრძოლს, რის შემდეგაც მანქანამ კონტროლი დაკარგა და სამი ბავშვი იმსხვერპლა. რამდენიმე დღეში უილიამსმა დაიწყო პროტესტანტულ თემში პეტიციების გავრცელება, ხელმოწერების შეგროვება და კონფესიურ ნიადაგზე ძალადობის შეწყვეტისკენ მოწოდება. ამ საქმიანობამ უილიამსი მალე დაღუპული ბავშვების დეიდასთან, კათოლიკე მეირიდ მაგუაირთან დააკავშირა. მათ ერთად სამოქალაქო საზოგადოება „ქალები მშვიდობისთვის“ დააარსეს და ჩრდილოეთ ირლანდიაში კონფლიქტის დასრულებისთვის დაიწყეს ბრძოლა. ორგანიზაციას მალე ეწოდა „მშვიდობის ხალხის საზოგადოება“. მათ შეურთდა ჟურნალისტი კიარან მაკკეონი, რომელმაც შექმნა საზოგადოების დეკლარაცია და მოაწყო მანიფესტაცია მის მხარდასაჭერად. იმავე წელს უილიამსი და მაგუაირი დაჯილდოვდნენ მშვიდობის დარგში ნობელის პრემიით (გადაეცათ 1977 წელს). სამშვიდობო მოძრაობაში მონაწილეობდნენ როგორც პროტესტანტული, ასევე კათოლიკური თემის წარმომადგენლები. უილიამსის და მისი თანამებრძოლების წარმოდგენით, მიზნის მიღწევა „ქვემოდან“, მშვიდობის იდეის გარშემო ხალხის მასების დარაზმვით იყო შესაძლებელი.   

1978 წელს შიდა უთანხმოებისა და კათოლიკური და პროტესტანტული თემების ექსტრემისტი წარმომადგენლების მიერ საბოტაჟის შედეგად ჩრდილოეთ ირლანდიის სამშვიდობო მოძრაობა თანდათან დაიშალა. მშვიდობის სხვა აქტივისტებთან ერთად უილიამსი ჩანს კანადური როკ-ჯგუფის Nickelback-ის სიმღერის „If Everyone Cared“-ის ვიდეოკლიპში.

## სქოლიო
კატეგორია:დაბადებული 1943
კატეგორია:დაბადებული 22 მაისი
კატეგორია:ნობელის პრემიის ლაურეატები მშვიდობის განმტკიცებაში
კატეგორია:ბრიტანელი ნობელის პრემიის ლაურეატები
კატეგორია:პაციფიზმი
კატეგორია:ჩრდილოირლანდიელები
კატეგორია:ბრიტანელი აქტივისტები
კატეგორია:ნობელის პრემიის ლაურეატები ანბანის მიხედვით
კატეგორია:ნობელის პრემიის ქალი ლაურეატები
ნენსი კასებაუმი

**ნენსი ლენდონ კასებაუმ ბეიკერი** (; დ. 29 ივლისი 1932, ტოპიკა, კანზასი, აშშ) — ამერიკელი პოლიტიკოსი, აშშ-ის სენატის წევრი კანზასის შტატიდან  1979-1997 წლებში. არის ალფრედ მოსმან ლენდონის შვილი, რომელიც 1933-1937 წლებში იყო კანზასის გუბერნატორი და 1936 წლის საპრეზიდენტო არჩევნების კანდიდატი რესპუბლიკური პარტიიდან. პირველი ქალი, რომელიც სენატში აირჩიეს ისე, რომ იქ მისი მეუღლე მანამდე არ მუშაობდა.

## ბიოგრაფია 
### ადრეული წლები
ნენსი კასებაუმი დაიბადა 1932 წლის 29 ივლისს ქალაქ ტოპიკში, კანზასის შტატი. მამამისი ალფრედ მოსმან ლენდონი იყო წარმატებული მენავთობე, კანზასის შტატის ორგზის გუბერნატორი და 1936 წლის საპრეზიდენტო არჩევნების კანდიდატი. ნენსის დედა, ტეო კობ ლენდონი იყო მუსიკოსი, უკრავდა პიანინოზე და არფაზე.

ნენსი ლენდონმა დაასრულა ტოპიკის უმაღლესი სკოლა 1950 წელს. 1954 წელს დაამთავრა კანზასის უნივერსიტეტი. 1956 წელს მიჩიგანის უნივერსიტეტში მიიღო მაგისტრის ხარისხი დიპლომატიის ისტორიაში. აქვე შეხვდა ჯონ კასებაუმს, რომელსაც ცოლად გაჰყვა 1956 წელს. ოჯახის შექმნის შემდეგ გახდა საოჯახო კომპანიის Kassebaum Communications-ის ვიცე-პრეზიდენტი, კომპანიისა, რომელიც ფლობდა ორ რადიოსადგურს. წყვილი დასახლდა კანზასის ქალაქ მეიზეში, სადაც მათ შეეძინათ ოთხი შვილი. 1975 წელს ნენსი და ჯონი ცალ-ცალკე დასახლდნენ, ხოლო 1979 წელს ოფიციალურად გაშორდნენ ერთმანეთს.

### პოლიტიკური მოღვაწეობა
ქმართან დაშორებისთანავე, კასებუმი საცხოვრებლად ვაშინგტონში გადავიდა, სადაც მუშაობდა კანზასის შტატის სენატორ ჯეიმზ პირსონის ასისტენტად. 1978 წელს გაიმარჯვა აშშ-ის სენატის არჩევნებში და გახდა პირსონის შემცვლელი. მის ყოფილ უფროსს თანამდებობა უნდა დაეტოვებინა 1979 წლის იანვარში, მაგრამ გადადგა ვადაზე ადრე. ამის გამო ნენსი კასებაუმი სენატორის თანამდებობაზე ინიშნება 1978 წლის 23 დეკემბერს. კასებაუმის სენატში მისვლამდე, ყველა ქალი სენატორი იყვნენ ყოფილი სენატორების ქვრივები. სენატორის გარდაცვალების შემთხვევაში შტატისდ გუბერნატორი მის ქვრივს ნიშნავდა სენატორად, გარდაცვლილი მეუღლეების ვადის ამოიწურვამდე. ნენსი კასებაუმი კი გახდა პირველი ქალი სენატორი, რომელიც აირჩიეს სენატში ისე, რომ იქ მის მეუღლეს მანამდე არ უმუშავია.

1991 წელს ჟურნალმა ტაიმმა იგი მოიხსენია შესაძლო ვიცე-პრეზიდენტად თუკი დენ ქუეილი არ იქნებოდა კანდიდატი.

1996 წელს ნენსი კასებაუმი გათხოვდა მეორედ. მისი მეორე ქმარი გახდა ყოფილი ტენესელი სენატორი ჰოვარდ ბეიკერი. ეს ქორწინება იყო პირველი მოქმედ და ყოფილ სენატორებს შორის.

2018 წელს გუბერნატორის არჩევნებზე კანზასში მხარი დაუჭირა დემოკრატ ლორა კელის.

## სქოლიო
კატეგორია:დაბადებული 29 ივლისი
კატეგორია:დაბადებული 1932
კატეგორია:კანზასის უნივერსიტეტის კურსდამთავრებულები
კატეგორია:მიჩიგანის უნივერსიტეტის კურსდამთავრებულები
კატეგორია:აშშ-ის სენატორები
კატეგორია:ამერიკელი ქალი პოლიტიკოსები
კატეგორია:ცოცხალი ადამიანები
კატეგორია:XX საუკუნის ამერიკელი ქალი პოლიტიკოსები
ტეილორ შილინგი

**ტეილორ ჯეინ შილინგი** (; დ. 27 ივლისი, 1984, ბოსტონი, მასაჩუსეტსი, აშშ) – ამერიკელი მსახიობი. ცნობილი გახდა Netflix-ის სერიალში „ახლა ნარინჯისფერია ყველაზე მოდური“ შესრულებული პაიპერ ჩეპმენის როლით. ამ როლისათვის მას მიღებული აქვს ისეთი ჯილდოები, როგორებიცაა: ოქროს გლობუსი, ემი და ა. შ. მისი სხვა როლებიდან აღსანიშნავია NBC-ის სამედიცინო დრამა „მერსი“, ასევე  „იღბლიანი“, „წამიყვანე“ და „ტიტანი“.

## ბავშვობა და განათლება 
ტეილორ შილინგი დაიბადა 1984 წლის 27 ივლისს ბოსტონში. არის მასაჩუსეტსის ტექნოლოგიური უნივერსიტეტის ადმინისტრატორ პატრიცია მილერისა და პროკურორ რობერტ შილინგის შვილი. იგი ბავშვობიდანვე იყო NBC-ის სამედიცინო დრამა ER-ის ფანი, რამაც საბოლოოდ სამსახიობო კარიერის შექმნა შთააგონა. მისი კარიერა ჯერ კიდევ საშუალო სკოლაში შესრულებული როლებით დაიწყო.

2002 წელს მან სკოლა დაამთავრა, რის შემდეგაც სწავლა ფორდჰემის უნივერსიტეტში განაგრძო. აქ იგი განაგრძობდა სასცენო სპექტაკლებში მონაწილეობის მიღებას. 2006 წელს ბაკალავრის ხარისხი მიიღო და სწავლა ნიუ იორკის უნივერსიტეტში, ტიშის სამხატვრო სამაგისტრო პროგრამაზე გააგრძელა. მხატვრობას იგი მხოლოდ ერთი წელი სწავლობდა, ამის შემდეგ კი სამსახიობო კარიერას დაუბრუნდა და მანჰენეტზე დასახლდა, სადაც თავს ძიძობით ირჩენდა.

## კარიერა 
ტეილორ შილინგისათვის პირველი დიდი წარმატება ემერსონის კოლეჯის დრამატურგიის ფესტივალზე გამარჯვება იყო. 2007 წელს იგი პირველად გაიდაიღეს ფილმში, მისი დებიუტი კი ფილმი „შავი მატერია“ იყო. 2009 წლიდან თამაშობდა NBC-ის სამედიცინო დრამაში „მერსი“, სადაც შეასრულა ერაყის სამოქალაქო ომში მომსახურე მედდის როლი. პირველსავე სერიაში მან კარგი შთაბეჭდილება მოახდინა სერიალის პროდიუსერებსა და რეჟისორზე, რის გამოც იგი ამ სერიალში 2009 წლის სექტემბრიდან 2010 წლის მაისამდე თამაშობდა, მიუხედავად იმისა, რომ წესით მისი პერსონაჟი ეპიზოდურ როლზე იყო გათვლილი.

2011 წელს შილინგმა დანი ტაგარტის როლი შეასრულა სერიალში „შერყეული ატლასი: I ნაწილი“. 2012 წელს ითამაშა რომანტიკულ-დრამატულ ფილმში „იღბლიანი". მისმა შესრულებულმა როლებმა დააინტერესა სხვა რეჟისორებიც, რამაც საშუალება მისცა 2013-2019 წლებში Netflix-ის სერიალში „ახლა ნარინჯისფერია ყველაზე მოდური“ პაიპერ ჩეპმენის მთავარი როლი შეესრულებინა, რამაც მსახიობს საოცარი პოპულარობა და აღიარება მოუტანა. ამ სერიალში მან განასახიერა ქალი, რომელიც ცდილობს ჯერ ციხეში, შემდეგ კი განთავისუფლების შემდეგ დაიმკვიდროს ადგილი საზოგადოებაში. ამ როლმა მას ოქროს გლობუსი მოაგებინა საუკეთესო მსახიობი ქალის ნომინაციაში. ამის პარალელურად, 2014 წელს მან ემის პრემია მიიღო კომედიურ სერიალებში შესრულებული ქალის საუკეთესო როლისათვის.

## პირადი ცხოვრება 
ტეილორ შილინგი დაუქორწინებელია და ბისექსუალია, რაზეც თავის ერთ-ერთ ინტერვიუში განაცხადა: „მე ბევრ ადამიანთან მქონია სერიოზული ურთიერთობა და მე ძალიან ექსპენსიური ადამიანი ვარ. ჩემში არ არსებობს ნაწილი, რომელიც შეიძლება ჩარჩოებში ჩავსვა. მე არ ვიკეტები ასეთ პატარა ყუთებში - ეს ძალიან რედუქციურია... მე ბევრი სიყვარული მქონია და არ მაქვს არავითარი კრიტერიუმები და კვალიფიკაცია იმისა, თუ როგორ უნდა გავაკეთო ეს.“

## რესურსები ინტერნეტში 
* 

## სქოლიო 
კატეგორია:დაბადებული 27 ივლისი
კატეგორია:დაბადებული 1984
კატეგორია:ამერიკელი ქალი მსახიობები
კატეგორია:ემის ჯილდოს მფლობელები
კატეგორია:ოქროს გლობუსის გამარჯვებულები
კატეგორია:ცოცხალი ადამიანები
ირინა გერასიმოვა

**ირინა გერასიმოვა** (დ. 9 თებერვალი, 1964, ქუთაისი) — ქართველი მოცურავე. უნივერსიადის ოთხგზის ჩემპიონი (1983 — თავისუფალი სტილით 100 მ და 200 მ, კომპლექსური 200 მ, ესტაფეტა 4X100 მ თავისუფალი სტილით), სსრკ 18-გზის ჩემპიონი (1980–84) თავისუფალი სტილით (100, 200 მ) და კომპლექსურ (200, 400 მ) ცურვაში. ირინა გერასიმოვა იყო სსრკ 13-გზის რეკორდსმენი და მოსკოვის ოლიმპიური თამაშების მონაწილე (1980, ესტაფეტა 4X100 მ თავისუფალი სტილით, წესების დარღვევის გამო სსრკ ნაკრები წინასწარი გაცურვის შემდეგ შეჯიბრებიდან მოხსნეს). პირადი საუკეთესო შედეგები: თავისუფალი სტილით 100 მ — 56,4 წმ; 200 მ — 2.01,13 წთ; კომპლექსური 200 მ — 2.16,72 წთ, 400 მ — 4.50,30 წთ. საერთაშორისო კლასის სპორტის ოსტატი.

## ძირითადი შედეგები 
## ლიტერატურა 
* *ელგუჯა ბერიშვილი*, ქართული სპორტის ოქროს წიგნი, გვ. 217, თბილისი: პალიტრა L, 2013.

## რესურსები ინტერნეტში 
* ირინა გერასიმოვა — ქართული სპორტი

კატეგორია:დაბადებული 9 თებერვალი
კატეგორია:დაბადებული 1964
კატეგორია:ქუთაისში დაბადებულები
კატეგორია:ქართველი მოცურავეები
კატეგორია:ცოცხალი ადამიანები
კეროლ მოზლი-ბრაუნი

**კეროლ მოზლი-ბრაუნი** (; დ. 6 აგვისტო 1947, ჩიკაგო, ილინოისი, აშშ) — ამერიკელი პოლიტიკოსი და დიპლომატი. ილინოისის შტატის წარმომადგენელთა პალატის წევრი (1979—1988 წწ.), აშშ-ის სენატის წევრი ილინოისიდან (1993—1999 წწ.), აშშ-ის ელჩი ახალ ზელანდიაში (1999—2001 წწ.) და სამოაში (2000—2001 წწ.).

## ბიოგრაფია 
### ადრეული წლები
კეროლ ელისაბედ მოზლი დაიბადა 1947 წლის 6 აგვისტოს ილინოისის შტატის ქალაქ ჩიკაგოში. ოჯახთან ერთად ცხოვრობდა სამხრეთ ჩიკაგოს სეგრეგაციულ რაიონში. მამამისი ჯოზეფ მოზლი იყო ჩიკაგოს პოლიციის ოფიცერი და ციხის მცველი, ხოლო დედამისი ედნა მუშაობდა საავადმყოფოში სამედიცინო ტექნიკოსად. კეროლის ორივე მშობელი კათოლიკე იყო.

მაშინ როდესაც კეროლი მოზარდი იყო, მისი მშობლები გაშორდნენ და იგი საცხოვრებლად ბებიასთან გადავიდა.

მოზლი-ბრაუნი სწავლობდა ურბან შამპეინის ილინოისის უნივერსიტეტში, მაგრამ ოთხი თვის სწავლის შემდეგ მიატოვა სწავლა. 1969 წელს დაამთავრა ჩიკაგოს ილინოისის უნივერსიტეტი. 1972 წელს ჩიკაგოს უნივერსიტეტში მიიღო დოქტორის ხარისხი.

### პოლიტიკური კარიერა
1978 წელს კეროლ მოზლი-ბრაუნი აირჩიეს ილინოისის შტატის წარმომადგენელთა პალატაში, სადაც მსახურობდა 1988 წლამდე. 1993 წელს იგი გახდა პირველი ფერადკანიანი ქალი, რომელიც აირჩიეს აშშ-ის სენატში. 1999 წლის 8 ოქტომბერს, როდესაც უკვე მუშაობდა სენატში, პრეზიდენტმა ბილ კლინტონმა იგი დანიშნა აშშ-ის ელჩად ახალ ზელანდიაში, ხოლო 2000 წელს იგი უკვე სამოაში ინიშნება ელჩად.

2003 წლის 22 სექტემბერს მოზლი-ბრაუნმა გამოთქვა სურვილი კენჭი ეყარა საპრეზიდენტო არჩევნებში დემოკრატიული პარტიის რიგებიდან], მისი პორენციური რესპუბლიკელი კონკურენტი იყო ჯორჯ უოკერ ბუში, მოქმედი სახელმწიფოს მეთაური. 2004 წლის დასაწყისში მან საკუთარი კანდიდატურა მოხსნა ვერმონტის ექს-გუბერნატორის ჰოვარდ დინის სასარგებლოდ. საბოლოოდ დემოკრატიული პარტიის საპრეზიდენტო პრეტენდენდტი გახდა ჯიმ კერი.

2010 წლის 10 ნოემბერს ექს-სენატორმა გამაოცხადა საკუთარი გადაწყვეტილების შესახებ, შეეცდებოდა კენჭი ეყარა ჩიკაგოს მერის თანამდებობაზე. მოზლი-ბრაუნის სასარგებლოდ ეგრევე მოხსნა კანდიდატურა ორმა ადამიანმა: კონგრესმენმა დენი დევისმა და სენატორმა ჯეიმზ მიკსმა. მაშინდელმა პრეზიდენტმა ბილ კლინტონმა პრეტენდენტებს შორის მხარი დაუჭირა რამ ემანუელს. მოზლი-ბრაუნმა ამ გადაწყვეტილებას „შავკანიანთა ინტერესების ღალატი“ უწოდა. არჩევნებში მოზლი-ბრაუნმა მიიღო 53 062 ამომრჩევლის ხმა, რაც შეადგენდა ხმების საერთო რაოდენობის 8,97 %-ს.

2016 წელს დემოკრატების პრაიმერზიში მერილენდელი სენატორის ასარჩევად მხარი დაუჭირა დონა ედვარდსს. 2019 წლის ჩიკაგოს მერის არჩევნებში კი მხარს უჭერს ტონი პრეკუინკლის, ხოლო დემოკრატების 2020 წლის საპრეზიდენტო პრაიმერიზში არის ჯო ბაიდენის მხარდამჭერი.

## პირადი ცხოვრება
1973 წელს ცოლად გაჰყვა მაიკლ ბრაუნს, მათ 1977 წელს შეეძინათ ერთი შვილი მეთიუ. მაიკლისა და კეროლის ქორწინება დასრულდა 1986 წელს განქორწინებით.

## სქოლიო
კატეგორია:დაბადებული 6 აგვისტო
კატეგორია:დაბადებული 1947
კატეგორია:აშშ-ის სენატორები
კატეგორია:ამერიკელი ქალი პოლიტიკოსები
კატეგორია:აშშ-ის დემოკრატიული პარტიის წევრები
კატეგორია:აშშ-ის ელჩები ახალ ზელანდიაში
კატეგორია:აშშ-ის ელჩები სამოაში
კატეგორია:ცოცხალი ადამიანები
კატეგორია:XXI საუკუნის ამერიკელი ქალი პოლიტიკოსები
კატეგორია:XX საუკუნის ამერიკელი ქალი პოლიტიკოსები
ემზარ გელაშვილი

**ემზარ გელაშვილი** (დ. 25 მარტი, 1962, თბილისი, საქართველოს სსრ, სსრკ) — ქართველი ველომბრბოლელი. საერთაშორისო კლასის სპორტის ოსტატი. სსრკ ჩემპიონი (1980). არის მსოფლიო უნივერსიადის პრიზიორი (1983) და ევროპის თასის გათამაშების (1982) მეორე პრიზიორი, ოთხგზის მეორე და ოთხგზის მესამე პრიზიორი (1979–84). ემზარ გელაშვილი იყო მსოფლიოს ჩემპიონატის მესამე პრიზიორი იუნიორებში (1980) და სსრკ ორგზის ჩემპიონი იუნიორებში (1979, 1980).

## ლიტერატურა 
* *ელგუჯა ბერიშვილი*, ქართული სპორტის ოქროს წიგნი, გვ. 98, თბილისი: პალიტრა L, 2013.

## რესურსები ინტერნეტში 
* ემზარ გელაშვილი  — ქართული სპორტი.

კატეგორია:დაბადებული 25 მარტი
კატეგორია:დაბადებული 1962
კატეგორია:თბილისში დაბადებულები
კატეგორია:ქართველი ველომრბოლელები
დავით ბოდაველი

{{ინფოდაფა სპორტსმენი
| თავისფერი = 
| სახელი = დავით ბოდაველი
| სურათი = David Bodaveli (born 3 July 1956) — Georgian judoka.jpg 
| სურათისზომა = 
| წარწერა = 
| დაბადების სახელი = დავით გიორგის ძე ბოდაველი
| სრული სახელი = 
| მეტსახელი = 
| ეროვნება = ქართველი
| დაბადების თარიღი = 
| დაბადების ადგილი = დუშეთი, საქართველოს სსრ, სსრ კავშირი
| გარდაცვალების თარიღი = 
| გარდაცვალების ადგილი = 
| სიმაღლე =  
| წონა = 78–86
| ვებსაიტი = 
| ქვეყანა =  სსრ კავშირი
| სპორტი = ჭიდაობა
| სახეობა = ძიუდო, სამბო
| კლუბი = „კოლმეურნე“ (დუშეთი)ასკ (თბილისი)
| გუნდი = 
| მწვრთნელი =  
| მედლისთარგები = 

|}
| მედლები = 
| ჯილდოები = 
}}
**დავით ბოდაველი** (დ. 3 ივლისი, 1956, დუშეთი) — ქართველი და საბჭოთა ძიუდოისტი და სამბისტი). საბჭოთა კავშირის საერთაშორისო კლასის სპორტის ოსტატი. 

## ბიოგრაფია
მსოფლიო ჩემპიონატის ბრინჯაოს პრიზიორი, 1981 წლის ევროპის  ჩემპიონი და 1982 წლის ევროპის ვიცე-ჩემპიონი. საერთაშორისო ტურნირების ჩემპიონი 1979 (86 კგ; თბილისი), 1981 (86 კგ; თბილისი), 1982 (86 კგ; ძიგორო კანოს მემორიალი, ტოკიო, იაპონია) და ვიცე-ჩემპიონი (1981; 86 კგ; ძიგორო კანოს მემორიალი, ტოკიო, იაპონია). საბჭოთა კავშირის ხალხთა VIII სპარტაკიადის ვიცე-ჩემპიონი (1983, 86 კგ; მოსკოვი) და საბჭოთა კავშირის ჩემპიონატის ბრინჯაოს პრიზიორი (1981, 86 კგ, მინსკი; 1982, 78 კგ, კიშინიოვი; 1983, 78 კგ, კიშინიოვი). 1977 წელს სამბოში მოიპოვა საბჭოთა კავშირის ჩემპიონობა. საბჭოთა კავშირის ჩემპიონატის ბრინჯაოს პრიზიორი (1978, ტაშკენტი).

## ძირითადი შედეგები 
## მიღწევები
; მსოფლიო ჩემპიონატის ბრინჯაოს პრიზიორი
*  1981 (86 კგ; მაასტრიხტი, ნიდერლანდები)
; ევროპის ჩემპიონი
*  1981 (86 კგ; დებრეცენი, უნგრეთი)
; ევროპის ვიცე-ჩემპიონი
*  1982 (გუნდური; მილანი, იტალია)
; საერთაშორისო ტურნირების ჩემპიონი
*  1979 (86 კგ; თბილისი)
*  1981 (86 კგ; თბილისი)
*  1982 (86 კგ; ძიგორო კანოს მემორიალი, ტოკიო, იაპონია)
; საერთაშორისო ტურნირების ვიცე-ჩემპიონი
*  1981 (86 კგ; ძიგორო კანოს მემორიალი, ტოკიო, იაპონია)
; საბჭოთა კავშირის ხალხთა VIII სპარტაკიადის ვიცე-ჩემპიონი
*  1983 (86 კგ; მოსკოვი)
; საბჭოთა კავშირის ჩემპიონატის ბრინჯაოს პრიზიორი
*  1981 (86 კგ; მინსკი)
*  1982 (78 კგ; კიშინიოვი)
*  1983 (78 კგ; კიშინიოვი)

; საბჭოთა კავშირის ჩემპიონი სამბოში 
*  1977 (ყარაღანდა)
; საბჭოთა კავშირის ჩემპიონატის ბრინჯაოს პრიზიორი სამბოში 
*  1978 (ტაშკენტი)

## ლიტერატურა 
* 

## რესურსები ინტერნეტში 
* დავით ბოდაველი — ქართული სპორტი
* დავით ბოდაველი — მემატიანე

## სქოლიო
კატეგორია:დაბადებული 3 ივლისი
კატეგორია:დაბადებული 1956
კატეგორია:დუშეთის მუნიციპალიტეტში დაბადებულები
კატეგორია:ქართველი მოჭიდავეები
კატეგორია:ქართველი სამბისტები
კატეგორია:ქართველი ძიუდოისტები
კატეგორია:საბჭოთა კავშირის საერთაშორისო კლასის სპორტის ოსტატები
ნინო თიბილაშვილი

**ნინო თიბილაშვილი** (დ. 11 მაისი, 1997) — ქართველი მოფარიკავე. 2020 წლის პარალიმპიური თამაშების ვერცხლის მედლის მფლობელი (ტოკიო, 2021). ფარიკაობა დაიწყო 17 წლის ასაკში, 4 თვის შემდეგ პირველად მიიღო მონაწილეობა უნგრეთის მსოფლიო თასის გათამაშებაზე. 23 წლამდე ასაკის ეტლით მოფარიკავეებში ორი ბრინჯაოს მედლის მფლობელი (ხმალსა და რაპირაში) გახდა. საუკეთესო სტრატს 2017 წელს პოლონეთში მსოფლიო ჩემპიონატზე ეტლით ფარიკაობაში მსოფლიო ჩემპიონის ტიტული მოიპოვა (ხმლით ფარიკაობაში). ნინო თიბილაშვილი 23 წლამდე ასაკის ეტლით მოფარიკავეებში საუკეთესო მოფარიკავის ტიტულის მფლობელია.

## საერთო შედეგები 
## რესურსები ინტერნეტში 
* ნინო თიბილაშვილი — ქართული სპორტი

კატეგორია:ქართველი მოფარიკავეები
კატეგორია:დაბადებული 11 მაისი
კატეგორია:დაბადებული 1997
კატეგორია:ქალები სპორტში
ბორის ნიკიტინი

**ბორის ნიკიტინი** (; დ. 5 მარტი, 1938, თბილისი — გ.  20 ოქტომბერი, 1984, იქვე) — საბჭოთა მოცურავე. საბჭოთა კავშირის სპორტის ოსტატი.

## ბიოგრაფია
დაიბადა 1938 წელს თბილისში. ცურვის ოსტატობას ეუფლებოდა ვალენტინ სამარინისა და საბჭოთა კავშირის დამსახურებული მწვრთნელის ლუკა იოაკიმიდის ხელმძღვანელობით.

ზაფხულის ოლიმპიადის ბრინჯაოს პრიზიორი (1956, მელბურნი; ესტაფეტა 4X200 მ), ევროპის ჩემპიონი (1958, ესტაფეტა 4X200 მ), ევროპის ვიცე-ჩემპიონი 1958 (400მ), საბჭოთა კავშირის ჩემპიონი: 1956 (400 მ), 1957 (400 მ; 1500 მ), 1958 (400 მ), 1959 (400 მ), 1960 (400 მ), საბჭოთა კავშირის ჩემპიონატის ბრინჯაოს პრიზიორი: 1958 (1500 მ), 1963 (კომპლექსური 400 მ; კომბინირებული ესტაფეტა 4X100 მ), ახალგაზრდობის მეგობრული თამაშების ჩემპიონი (1957, 1500 მ; ესტაფეტა 4X200 მ), ახალგაზრდობის მეგობრული თამაშების ვიცე-ჩემპიონი (1957, 400მ).

1956 წლის 1 სექტემბერს სპორტის განვითარების საქმეში აქტიური მონაწილეობისა და სსრ კავშირის 1956 წლის ხალხთა სპარტაკიადაზე მაღალი სპორტული მიღწევებისათვის დაჯილდოვდა საქართველოს სსრ უმაღლესი საბჭოს პრეზიდიუმის საპატიო სიგელით.

## ძირითადი შედეგები 
## ლიტერატურა 
* *ელგუჯა ბერიშვილი*, ქართული სპორტის ოქროს წიგნი, გვ. 216, თბ.: პალიტრა L, 2013.

## რესურსები ინტერნეტში 
* ბორის ნიკიტინი — ქართული სპორტი
* ბორის ნიკიტინი — მემატიანე
* ბორის ნიკიტინი — InfoSport.ru

## სქოლიო
კატეგორია:დაბადებული 5 მარტი
კატეგორია:დაბადებული 1938
კატეგორია:გარდაცვლილი 20 ოქტომბერი
კატეგორია:გარდაცვლილი 1984
კატეგორია:ქართველი ოლიმპიური პრიზიორები
კატეგორია:ქართველი მოცურავეები
კატეგორია:თბილისში დაბადებულები
კატეგორია:საბჭოთა კავშირის სპორტის ოსტატები
ნატაშა ლიონი

**ნატაშა ლიონი** (; დ. 4 აპრილი, 1979, ნიუ იორკი, აშშ) – ებრაული წარმოშობის ამერიკელი მსახიობი. განსაკუთრებული პოპულარობა „ამერიკულ ნამცხვარში“ შესრულებულმა ჯესიკას და Netflix-ის სერიალ „ახლა ნარინჯისფერია ყველაზე მოდურში“ შესრულებულმა ნიკი ნიკოლსის როლებმა მოუტანა. იგი ემის ჯილდოს ორგზის მფლობელია (2014 და 2019 წლებში).

## ბავშვობა 
ნატაშა ლიონი დაიბადა 1976 წლის 4 აპრილს ნიუ იორკში. არის ებრაელი ორთოდოქსების, ივეტ ბუშინგერისა. ბაბუამისი ბუდაპეშტიდან ლოს ანჯელესში გადავიდა, სადაც თავისი კომპანია დააარსა.

საშუალო განათლების მიღების შემდეგ ნატაშამ სწავლა ნიუ იორკის უნივერსიტეტში გააგრძელა ფილმებისა და ფილოსოფიის განხრით.
## კარიერა 
მინი|მარცხნივ|ნატაშა 2014 წელს
ნატაშა ლიონი ტელე-ეკრანებზე პირველად 1986 წელს, ფილმ „დამწვარ გულში“ შესრულებული რეიჩელის ძმიშვილის როლში გამოჩნდა აგრეთვე დიდი წარმატება მოუტანა „ამერიკულ ნამცხვარში“ შესრულებულმა ჯესიკასა და სერიალ „გოგონებში" შესრულებულმა რიკის როლმა.

ნიკი ნიკოლსისა და ჯესიკას როლებისათვის მან 2014 წელს პირველად მიიღო ემის ჯილდო, რასაც 2019 წელს, „რუსულ თოჯინაში“ შესრულებული ნადია ვულვოკოვას როლისათვის, მეორე ემის ჯილდო მოჰყვა.. იგი არაერთხელ დააკავეს ალკოჰოლის ზემოქმედების ქვეშ ავტომობილის მართვისა და მეზობლებთან კონფლიქტების გამო. 2005 წლიდან დაიწყო მისი დამოკიდებულება ჰეროინზეც.

2012 წელს მას გულის ვალვულარული ინფექცია დაუდგინდა, რის გამოც ოპერაციაც ჩაუტარდა, მაგრამ ექიმების განცხადებით ეს ნებისმიერ დროს შეიძლება გახდეს მისი უეცარი გარდაცვალების მიზეზი.

## რესურსები ინტერნეტში 
* 

## სქოლიო 
კატეგორია:დაბადებული 4 აპრილი
კატეგორია:ამერიკელი მსახიობები
კატეგორია:ემის ჯილდოს მფლობელები
კატეგორია:დაბადებული 1979
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
კატეგორია:ნიუ-იორკში დაბადებულები
მარიამ დადიანი-ანჩაბაძე

**მარიამ ნიკოლოზის ასული დადიანი-ანჩაბაძე** (დ. 18 დეკემბერი, 1870, სოფ. სვირი, ახლანდ. ზესტაფონის მუნიციპალიტეტი, — გ. 28 დეკემბერი, 1958, თბილისი) — ქართველი საზოგადო მოღვაწე. ნიკოლოზ დადიანის შვილი, შალვა დადიანის და.

## ბიოგრაფია
მარიამსა და მის ძმას, შალვა დადიანს, დედის ადრე გარდაცვალების გამო მამა ნიკო დადიანი ზრდიდა, რომელმაც შვილებს საშუალო განათლება ოჯახშივე მისცა ქართულ და ფრანგულ ენებზე.

ცოლად გაჰყვა რუსეთის არმიის ოფიცერს და აფხაზ საზოგადო მოღვაწეს, თარაშ (ტარას) ანჩაბაძეს. შემდგომ, იგი აქტიურად ჩაერთო სოხუმის კულტურულ-საგანმანათლებლო საქმიანობაში. სწორედ, რომ მარიამ ანჩაბაძის ინიციატივით, 1909 წელს ქართველთა შორის წერა-კითხვის გამავრცელებელი საზოგადოების სოხუმის განყოფილება ჩამოყალიბდა, რომლის გამგეობასაც წლების მანძილზე იგი უცვლელად თავმჯდომარეობდა მის გაუქმებამდე (1926). აღნიშნულმა საზოგადოებამ 1910 წელს სოხუმში ქართული სკოლა დააარსა. მარიამ ანჩაბაძის დაუღალავი მცდელობის და შრომის შედეგია, რომ მან 1900 წლიდან რუსებს სამოქალაქო სასწავლებლებში ქართული ენის სწავლება შემოაღებინა. მარიამ დადიანი-ანჩაბაძე სოხუმში ცხოვრების დროს არაერთ ცნობილ აფხაზ და ქართველ მოღვაწესთან ჰქონდა ურთიერთობა, მათ შორის: გიორგი შარვაშიძესთან, თედო სახოკიასთან, სპირიდონ ნორაკიძესთან, ივანე გეგიასთან და სხვა.

მარიამის ხელშეწყობით, სოხუმში ადგილობრივი ძალებით წარმოდგენები და საღამოები იმართებოდა, ხოლო თბილისისა და ქუთაისის სათეატრო დასებთან თანამშრომლობით, პერიოდულად ქართული სპექტაკლები იდგმებოდა. აღნიშნული ღონისძიებებიდან შემოსული თანხები კი ხშირ შემთხვეავში ისევ საზოგადოებრივ აქტივობებს ხმარდებოდა. 1914 ჩამოყალიბდა აფხაზურ-ქართული ვოკალურ-ქორეოგრაფიული ანსამბლი ძუკუ ლოლუას ხელმძღვანელობით. მარიამ ანჩაბაძის სიტყვით:

1917 წლის რევოლუციის შემდეგ ანჩაბაძე მონაწილეობდა აფხაზეთის პოლიტიკურ ცხოვრებაშიც. 1917-1921 წლებში იყო აფხაზეთის სახალხო საბჭოს წევრი.

## რესურსები ინტერნეტში
* მარიამ დადიანი-ანჩაბაძე

## სქოლიო
კატეგორია:დაბადებული 18 დეკემბერი
კატეგორია:დაბადებული 1870
კატეგორია:გარდაცვლილი 1958
კატეგორია:ქართველი საზოგადო მოღვაწეები
მარიამ
კატეგორია:გარდაცვლილი 28 დეკემბერი
კატეგორია:ზესტაფონის მუნიციპალიტეტში დაბადებულები
მარიამ
სერგო ჯაიანი

**სერგო ჯაიანი** (დ. 23 აპრილი, 1928, სოხუმი — გ. 22 იანვარი, 1990) — ქართველი და საბჭოთა ტანმოვარჯიშე. საბჭოთა კავშირის სპორტის დამსახურებული ოსტატი (1954). 

## ბიოგრაფია
მსოფლიოს სტუდენტთა თამაშების მეორე პრიზიორი ბჯენით ხტომებში (1954), საბჭოთა კავშირის ორგზის ჩემპიონი (1954 — ბჯენითი ხტომები, 1955 — ღერძზე ვარჯიში), ორგზის მეორე (1951 — თავისუფალი ვარჯიში, 1953 — ბჯენითი ხტომები) და ორგზის მესამე (1951 — ბჯენითი ხტომები, 1954 — თავისუფალი ვარჯიში) პრიზიორი. საქართველოს დამსახურებული მწვრთნელი, საერთაშორისო კატეგორიის მსაჯი. მწვრთნელები — გ. ეგნატაშვილი და გ. ჭილაია. 1957 წელს დაამთავრა სოხუმის პედაგოგიური ინსტიტუტი.

## საერთო შედეგები 
## ლიტერატურა 
* * ელგუჯა ბერიშვილი*, ქართული სპორტის ოქროს წიგნი, გვ. 171, თბილისი: პალიტრა L, 2013.

## რესურსები ინტერნეტში 
* სერგო ჯაიანი — ქართული სპორტი
* სერგო ჯაიანი — ციფრული ფოტომატიანე „ივერიელი“

## სქოლიო
კატეგორია:დაბადებული 23 აპრილი
კატეგორია:დაბადებული 1928
კატეგორია:გარდაცვლილი 22 იანვარი
კატეგორია:გარდაცვლილი 1990
კატეგორია:სოხუმში დაბადებულები
კატეგორია:ქართველი ტანმოვარჯიშეები
კატეგორია:საბჭოთა კავშირის სპორტის დამსახურებული ოსტატები
ეკატერინე ნიკოლაძე

**ეკატერინე ნიკოლაძე** (დ. 1854 — გ. 1931) — ქართველი პედაგოგი და საზოგადო მოღვაწე.

## ბიოგრაფია
ეკატერინე ნიკოლაძე ცნობილი პოლიტიკური და საზოგადო მოღვაწის ნიკო ნიკოლაძის დაა. ის თავის დასთან ოლიმპიადა ნიკოლაძესთან ერთად, იმ ქართველ ქალთა რიცხვში შედის, ვინც ევროპაში პირველები წავიდნენ განათლების მისაღებად. ეკატერინე სხვა ქართველ სტუდენტებთან ერთად, შვეიცარიაში აქტიურად იყო ჩართული ქართველი ახალგაზრდობის მიერ დაარსებული საზოგადოება „უღელის“ საქმიანობაში. 
ევროპიდან, განათლების მიღების შემდეგ ქუთაისში დაბრუნდა, სადაც პედაგოგიურ და საქველმოქმედო საქმიანობას  ეწეოდა. მუშაობდა პანსიონში, რომელიც გიმნაზიაში შესასვლელად ამზადებდა ბავშვებს. ეკატერინე დასთან, ანასთან ერთად საქმიანობდა, მათ საგანმანათლებლო ღონისძიებებში კი აკაკი წერეთელი აქტიურად იყო ჩაბმული. სწორედ ეკატერინეს ინიციატივით, ქუთაისში სახალხო წარმოდგენები იმართებოდა.

„ამ ორი-სამი თვის წინეთ ზოგ ქუთათურ მანდილოსნებს და მათ ხელმძღვანელს ქ-ნ ეკატერინე ნიკოლაძისას დაებადათ კეთილი აზრი  სახალხო ასპარეზზე მოღვაწეობისა. როდესაც ქ-ნ. ეკ. ნიკოლაძის ქალმა ასეთ მოღვაწეობისთვის ქუთათური ქალვაჟნი გამოიწვია, ყველას ეჭვი ებადებოდა ამის განხორციელების შესახებ... ორი-სამი თვის კრებების შემდეგ წასულ კვირას (1 ნოემბერს) უკვე გაიმართა ქუთაისში პირველი სახალხო წარმოდგენა სცენის მოყვარულთაგან“ .

კატო არცერთ საზოგადო საქმეს არ აკლდებოდაო - იგი ყველგან ერთ-ერთი ინიციატორი, სული და გული ყოფილა: ქართული თეატრი, თარგმანები და გამომცემლობა, სახალხო იაფფასიანი წარმოდგენების მოწყობა, სახალხო უნივერსიტეტის დაარსება და სტიპენდიები, საიმედო ახალგაზრდების და დევნილების დახმარება, – სად არ შეხვდებოდით მას 40-50 წლის მანძილზე, მეცხრამეტე საუკუნის 70-იანი წლებიდან 1920 წლამდე. 

ქართველმა სტუდენტებმა ნიკო ნიკოლაძის, სერგეი მესხის და გიორგი წერეთლის ხელმძღვანელობით დააარსეს საზოგადოება უღელი. ქართული საბჭოთა ენციკლოპედია ასე განმარტავს ამ საზოგადოების მიზანს: – საზღვარგარეთ მყოფი ქართველი მოსწავლე ახალგაზრდობის გაერთიანება, ევროპის სოციალისტური მოძრაობის, საზოგადოებრივი აზრისა და ლიტერატურის შესწავლა და პოპულარიზაცია საქართველოში, საერთოდ კავკასიაში. უღელის ყველა წევრის ოცნება იყო სამშობლოს გათავისუფლება, რის გამოც ცდილობდნენ კონტაქტის დამყარებას სხვა ქვეყნების ეროვნულ-განმათავისუფლებელ მოძრაობებთან.

ეკატერინე თავის დასთან ერთად იმდროინდელი ქუთაისის საზოგადოების ნამდვილი კოლორიტი იყო. ისინი ეწეოდნენ ლიტერატურულ საქმიანობას, ძირითადად, თარგმნიდნენ. ატარებდნენ ლიტერატურულ მიძღვნით საღამოებს. როცა აკაკი წერეთელი ქუთაისში ჩადიოდა, თითქმის ყოველთვის სწორედ ნიკოლაძეებში იდებდა ბინას.

კატო ნიკოლაძე ხშირად დადიოდა საქმეების გამო ქალაქში. ანას კი „სკის დედა ფუტკარს“ ეძახდნენ. ძირითადად სახლში იყო და ბავშვებს ამეცადინებდა. ბავშვებისთვისაც მისი თავშეკავებული საყვედური და წარბის შეკვრა უფრო მეტს ნიშნავდა, ვიდრე კატოს „აფეთქება“. ეკატერინე გაუთხოვარი დარჩა, მან სიცოცხლე შესწირა თავის საქმიანობა. გარდაიცვალა 1931 წელს.

## რესურსები ინტერნეტში
* დები ნიკოლაძეები
* ეკატერინე ნიკოლაძე

## სქოლიო
კატეგორია: ქართველი პედაგოგები
კატეგორია: ქართველი საზოგადო მოღვაწეები
კატეგორია:დაბადებული 1854
კატეგორია:გარდაცვლილი 1931
ანეტა გიგიბედაშვილი-კაპანაძე

**ანეტა გიგიბედაშვილი-კაპანაძე**  (დ. 1880, სოფელ ზემო ხანდაკი — გ. 1945) — ქართველი პოეტი და საზოგადო მოღვაწე.

## ბიოგრაფია
ანეტამ სოფლის სკოლის დასრულების შემდეგ სწავლა გორის პროგიმნაზიაში განაგრძო. თუმცა სამწუხაროდ მართლაც, რომ მძიმე ოჯახური პირობების გამო, მისი დასრულება ვერ შესძლო. მშობლების გარდაცვალების შემდეგ, იძულებული შეიქმნა, თექვსმეტი წლის ასაკში, კასპის რაიონის სოფელ ახალქალაქში პეტრე გრუზინსკის მოურავ იოსებ კაპანაძეზე გათხოვილიყო.

თავისი მოღვაწეობის პერიოდში ანეტა კაპანაძე აქტიურად თანამშრომლობდა სხვადასხვა ჟურნალ-გაზეთებთან („ნაკადული“, „თანამედროვე აზრი“, „თემი“, „თეატრი და ცხოვრება“, „ბრძოლა“, „კლდე“ და სხვ.). მან ჯერ კიდევ 1902 წელს ლექსების პირველი წიგნი გამოსცა. აქტიურად იღებდა მონაწილეობას 1905 წლის რევოლუციაში. მენშევიკურმა მთავრობამ იგი რამდენჯერმეც კი დააპატიმრა. ანეტა ქალთა უფლებების დამცველი, წერა-კითხვის გამავრცელებელი საზოგადოების აქტიური წევრი. სწორედ მისი ინიციატივით, სოფელ ახალქალაქში დაარსდა სკოლა და საბავშვო ბიბლიოთეკა, ასევე სახალხო თეატრი. იგი ხშირად თეატრალურ წარმოდგენებში თავადაც მონაწილეობდა. 1911 წელს ანეტა კაპანაძე საქართველოს საისტორიო-საეთნოგრაფიო საზოგადოების საპატიო წევრად დაუსწრებლად აირჩიეს. აღნიშნული საზოგადოებისათვის ის ისტორიულ და ეთნოგრაფიულ ნივთებს აგროვებდა. ასევე ფოლკლორისტულ საკითხებზეც მუშაობდა. ანეტა აქტიურად იწერდა ხალხური სიტყვიერების ნიმუშებს სოფელ-სოფელ აგროვებდა და შემდეგ ჟურნალ-გაზეთებში ბეჭდავდა. 1921 წელს იგი საქართველოს უპარტიო ქალთა პირველი ყრილობის დელეგატად აირჩიეს.

„რუსეთის იმპერიაში ამ ცხრა-ათი წლის წინათ ქალი, ქალის ვექილათ რომ წარსდგა მსაჯულთა წინ, სასამართლო დაჰხურეს, ქალს დამცველობის უფლება არა აქვს-ო; კავკასიაში ერთ პოეტის იუბილეზე განურჩევლათ ეროვნებისა გლეხების მიერ გამოგზავნილ ქალს მისივე ერის ინტელიგენტი კაცები უკრძალავდნენ იუბილიართან მისვლას, ქალის საპატიო პირად ამორჩევა მამა კაცების შეურაცყობათ მიიღეს. რკინის გზებზე უარჰყოფდნენ ქალების სამსახურს, ქალს ცუღლუტობა არშიყობის მეტი რა ძალუძსო... რასაკვირველია ეს გონიერების დამამხობელი სიბეცე წარსულ ისტორიას ეკუთვნის, მაგრამ დღესაც ნაკლებ სულის კვეთებას არ განიცდის ქალი, როდესაც ცხოვრების ღერძის ბრუნვა ძირ-ფესვიანათ გადატრიალდა; დამონავებული ძლიერს ამოუყენა მხარში, გლეხი თავადს გაუთანასწორა... აი რა ფრიად მწუხარებით აღსანიშნავია მასთან განსაცვიფრებელი, რომ ახალმა სიოს ძალუმმა ქროლვამ ჯერ ვერ წარიტაცა მამაკაცის ძარღვებში გამჯდარი დედაკაცისადმი მონობის შთაბეჭდილება. მაგრამ დრო გაივლის, გონზე მოსული მამაკაცი ქალის პიროვნების წინ მოიხრის ქედს. მაშინ ახალი ადამიანი, ახალ ცხოვრებას, ახალ მრავალჟამიერს უგალობებს და ჟამსა დასასრულ სიცოცხლისას, ნეტარების ღიმილით განისვენებს ახალ სამარის ნათლოვან ჯურღმულთა შინა“. 

## რესურსები ინტერნეტში
*ანეტა გიგიბედაშვილი-კაპანაძე 
* ბიოგრაფია

## სქოლიო
კატეგორია:დაბადებული 1880
კატეგორია:გარდაცვლილი 1945
კატეგორია:ქართველი პოეტები
კატეგორია:ქართველი საზოგადო მოღვაწეები
ჯესი ვეირი

**ჯესიკა ლუის ვეირი** (დ. 15 ოქტომბერი, 1984) — ინგლისელი მომღერალი და ქველმოქმედი. მისი სადებიუტო სტუდიური ალბომი „Devotion“ (2012), UK Albums Chart-ის ხუთეულში მოხვდა, შემდგომ კი, „Wildest Moments“-ის სახით სინგლი გამოუშვა. მისი შემდეგი ჩანაწერი „Tough love“, რომელიც 2014 წელს ჩაწერა, ლონდონში დიდი პოპულარობით სარგებლობდა. ჯესის ლიამ მაკკლინის (სასცენო სახელი — ჯოკერი) და აარონ ჯერომის (სასცენო სახელი — SBTRKT)-ის კონცერტებზე და ჩანაწერებშიც უმღერია, როგორც ვოკალისტს. 2017 წლის ოქტომბერს, მან მისი მესამე ალბომი, სახელად „Glass House“-ი გამოუშვა. 

## ადრინდელი ცხოვრება 
ჯესი ვეირი „დედოფალი ჩარლოტას საავადმყოფოში“ დაიბადა, ჰამერსმითში, 1984 წლის 15 ოქტომბერს. იგი გაიზარდა კლაფჰამში, ლონდონში. არის ელენის, სოციალური მუშაკის, და ჯონ ვეირის, BBC-ის დოკუმენტარული პროგრამის „Panorama“-ს მომხსენებლის ქალიშვილი. მშობლების განქორწინებისას ჯესი 10 წლის იყო. იგი ბრიტანელი მსახიობის, ჰანა ვეირის უმცროსი დაა. დედამისი-ელენი, ჯესის მუსიკალურ კარიერას თავიდანვე მხარს უჭერდა, ჯესი დედამისს, „მის გმირად“ თვლიდა. იგი ამბობს: „მან აგვღზარდა ჩემი და-ძმა და მე დიდი სიყვარულითა და სიხარულით, ის ყოველთვის მეუბნებოდა, რომ მე შემეძლო ის გამეკეთებინა რაც მე მსურდა.“ ჯესის დედა, ელენი ებრაელია, იგი ბავშვობიდან რელიგიურად იზრდებოდა.

## კარეირა 
ჯესიმ დულვიჩში, სამხრეთ ლონდონში, „Alleyn“-ის დამოუკიდებელი, საგანმანათლებლო სკოლა დაამთავრა, რის შემდეგ, მან სწავლა „Sussex“-ის უნივერსიტეტში გააგრძელა, სადაც იგი დაეუფლა ინგლისურ ლიტერატურას.

სწავლის შემდეგ, მან მუშაობა გაზეთ „The Jewish Chronicle“-ს ჟურნალისტად დაიწყო, ხოლო შემდეგ, „The Daily Mirror“-ში, როგორც სპორტული ამბების ჟურნალისტი. ასევე სატელევიზიო კომპანიაში, „Love Production“-შიც მუშაობდა, სადაც მისი კოლეგა ერიკ ლეონარდო იყო, რომელიც ცნობილია მისი წიგნის, „გრეის ორმოცდაათი ელფერით“. 

ჯესი ალბომ „GlassHouse“-ის ჩაწერიდან ორი წლის შემდეგ სცენაზე დაბრუნდა. 

## ქველმოქმედია 
ჯესი ვეირი გაეროს ბავშვთა ფონდის ელჩია ბანგლადეშში, კამერუნსა და მაკედონიაში, სადაც იგი მოგზაურობის დროს ნახულობს თუ როგორ ეხმარებიან იმ ბავშვებს, რომლებმაც ძალადობას თავი დააღწიეს. 

2014 წლის 15 ნოემბერს ჯესი საქველმოქმედო ჯგუფს Band Aid 30-ს შეუერთდა, რომლებთანაც, სიმღერის უახლესი ვერსია „Do They Know It’s Christmas?“-ი ჩაწერა, შეგროვებული თანხა აღმოსავლეთ აფრიკისთვის, საქველმოქმედოდ გამოიყენეს. 

## პერსონალური ცხოვრება 
2014 წლის აგვისტოს, ჯესი თავის ბავშვობის მეგობარზე, სემ ბეროუსზე დაქორწინდა, მათ 2016 წლის 15 აპრილს პირველი შვილი ეყოლათ, ხოლო 2016 წლის 8 სექტემბერს, მან თავისი მეოერე შვილის დაბადება აღნიშნა. 

## სქოლიო
კატეგორია:ინგლისელი მომღერლები
კატეგორია:დაბადებული 1984
კატეგორია:დაბადებული 15 ოქტომბერი
კატეგორია:XXI საუკუნის ინგლისელი მომღერლები
კატეგორია:ცოცხალი ადამიანები
ბეიბ დიდრიქსონ ზაჰარიასი

**ბეიბ დიდრიქსონ ზაჰარიასი** (დ. 26 ივნისი, 1911 — გ. 27 სექტემბერი, 1956) — ამერიკელი სპორტსმენი. თამაშობდა გოლფს, კალათბურთს, ბეისბოლს, ასევე იყო კარგი მძლეოსანი. მან 1932 წლის ზაფხულის ოლიმპიადაზე ორი ოქროს მედალი მოიპოვა, ამავე წელს პროფესიონალური გოლფის ჩემპიონატი მოიგო. იგი მსოფლიოს მასშტაბით ითვლება ყველა დროის ერთ-ერთ უდიდეს სპორტსმენად. დიდრიქსონი დაიბადა ტეხასის სანაპირო ქალაქში, შვიდი შვილიდან მექვსე იყო, მისი ოჯახი წარმოშობით იყო ნორვეგიიდან, მისი სამი დედმამიშვილი ნორვეგიაში დაიბადა.

## რესურსები ინტერნეტში
* 
*ბიოგრაფია
*ბეიზბოლი

## სქოლიო 
კატეგორია:დაბადებული 1911
კატეგორია:დაბადებული 26 ივნისი
კატეგორია:გარდაცვლილი 27 სექტემბერი
კატეგორია:გარდაცვლილი 1956
კატეგორია:ამერიკელი გოლფის მოთამაშეები
კატეგორია:ამერიკელი კალათბურთელები
კატეგორია:ამერიკელი ბეისბოლისტები
პელაგია ნაცვლიშვილი

**პელაგია ნაცვლიშვილი** (დ. 1853, თბილისი — გ. 31 მაისი, 1878) — ქართველი ექიმი. 

## ბიოგრაფია
პელაგია ნაცვლიშვილი იყო ერთ-ერთი პირველი ქართველი ექიმი ქალი და ქართველ ქალთაგან ერთ-ერთი პირველი, ვინც ფეფო ელიოზიშვილთან, კეკე მელიქიშვილთან და მარიამ წერეთელთან ერთად, სასწავლებლად შვეიცარიაში გაემგზავრა. სწორედ ეს კი ნამდვილად იყო, ნიკო ნიკოლაძის მცდელობის შედეგი. სწორედ მისი ინიციატივა იყო, თბილისისა და ქუთაისის ქალთა სასწავლებლების საუკეთესო მოსწავლეები განათლების მისაღებად ევროპაში გაეგზავნათ და მისი დამსახურებით ამ პერიოდში არაერთი სტუდენტი გააგზავნეს ევროპაში სასწავლებლად. 

ჯერ კიდევ 1871-1878 წლებში ციურიხის უნივერისიტეტის სამედიცინო ფაკულტეტზე სწავლობდა. სწორედ ამ პერიოდში იგი აქტიურად იყო ჩართული ქართველ სტუდენტთა საზოგადოება „უღელის“ საქმიანობაში, რომელიც მათ ნიკო ნიკოლაძის, გიორგი წერეთლისა და სერგეი მესხის ხელმძღვანელობით დააარსეს. 

1875 წლის ზაფხულის სემესტრიდან პელაგია ციურიხში უკვე ფილოსოფიის ფაკულტეტის სტუდენტთა შორისაა, სადაც წყვეტით ორ სემესტრს სწავლობს.

პელაგია ნაცვლიშვილმა, რომელიც ევროპაში სასწავლებლად ოჯახთან ერთად იყო ჩასული, უსახსრობის გამო, სამშობლოში დაბრუნება ვერ შეძლო და შვეიცარიაში, მოუწია ექიმად მუშაობა. შვეიცარიაში მძიმე სენით  ტუბერკულოზით დაავადების გამო, იგი 1878 წლის 31 მაისს გარდაიცვალა. პელაგია დაკრძალულია ციურიხში.

"მაისის თვრამეტს გარდაიცვალა ციურიხში ყველა მისი ნაცნობის დიდად სამწუხაროდ პელაგია ნაცვალოვი. ამ ქალმა ადრე გაიგო ქალების საზიზღარი დამოკიდებული მდგომარეობა და გადაწყვიტა ან თავი დაახწიოს ამ მდგომარეობას და ან თან გადაჰყვეს. ამ აზრით წავიდა ის ამ ექვსი წლის წინათ სამზღვარ გარეთ და ყველა მისი ნაცნობები დაამტკიცებენ, რომ განსაკუთრებული ენერგიით მიჰყო სწავლას ხელი... ერთხელ ერთმა დაახლოვებულმა ნაცნობმა უთხრა იმას ჩემო, (მიცვალებულს ასე ეძახოდნენ), რა კი აგრე გულით და სულით მოგინდომებია სწავლის შესრულება პატარა ხანს მაგ შენს გულკეთილობას მოუკელი, მატერიალურად სხვებს კი ნუ ეხმარები, შენსავ თავს დაეხმარე. ჯერ შენს მიზანს მისწვდი და მერე გააკეთე რაც კეთილი საქმე გინდოდეს. აი იმან რა უპასუხა ეს იმას ემსგავსება, რომ ვინმემ თქვას ჯერ სხვებს გავქურდავ, გამდიდრდები და მერე გაჭირვებულებს დავეხმარები. არა ჩემო მეგობარო, მე მატერიალური ნაკულევანება არ მაშინებს, იმდენი ყოველთვის მაქვს, რომ კუჭის ცარიელობამ სწავლაში არ დამაპრკოლოს და თუ ყველაგვარ შეძლებას მოკლებული ვარ ეს უფრო გულ-და-გულ მამუშავებს, რომ ჩქარა ჩემი სწავლით მეტი შევიძინო და მეტის გაკეთებაც შემეძლოს"...

## რესურსები ინერნეტში
* %E1%83%A1%E1%83%90%E1%83%96%E1%83%9D%E1%83%92%E1%83%90%E1%83%93%E1%83%9D-%E1%83%9B%E1%83%9D%E1%83%A6%E1%83%95%E1%83%90%E1%83%AC%E1%83%94/n59/ ბიოგრაფია 

## სქოლიო
კატეგორია: ქართველი ექიმები
კატეგორია:გარდაცვლილი 1878
კატეგორია:დაბადებული 1853
ტეილორ ჰილი

**ტეილორ მარია ჰილი** (; დ. 5 მარტი, 1996) — ამერიკელი მოდელი და ვიქტორია სეკრეტის ანგელოზი 2015 წლიდან. თანამშრომლობს ისეთ სამოდელო სააგენტოებთან როგორიცაა: „IMG Models“, „Modelwerk“ (ჰამბურგი), „Visage Management“, „White Cross Management“ (ლოს-ანჯელესი).

## ადრეული ცხოვრება 
ტეილორ მარია ჰილი 1996 წლის 5 მარტს დაიბადა ილინოისის შტატში, გაიზარდა კოლორადოში. ბავშვობისას, სანამ მოდელობას დაიწყებდა, ტანმოვარჯიშე იყო. მას ჰყავს ორი ძმა: ლოგანი და ჩეისი, და ერთი და მაკენლი, მაკენლი და ჩეისი ასევე მოდელები არიან. 16 წლის ასაკში მან დაამთავრა პომონას საშუალო სკოლა, არვადაში. გარდა ამისა, იგი გატაცებული იყო ხატვით. ბავშვობაში მისი სიმაღლე და წონა, სხვა ბავშვებთან შედარებით, ხშირად იწვევდა ეჭვს, რომ იგი ანორექსიით იყო დაავადებული. 

## კარიერა 
მისი სამოდელო კარიერა, 14 წლის ასაკში დაიწყო, როდესაც ფოტოგრაფმა ჯიმ ჯორდანმა შეამჩნია და მას თანამშრომლობა შესთავაზა. 2013 წელს Intimissimi-ის კატალოგში გამოჩენით მან პირველი ნაბიჯი გადადგა სამოდელო კარიერაში. იგი მონაწილეობას იღებდა Forever 21-ის ბეჭდურ კამპანიებში.. 

2014 წელს ტეილორი H&M-ისთვის მოდელობდა. 2014 წელს, 18 წლის ასაკში, ვიქტორია სეკრეტის მოდის კვირეულზე პირველად მიიღო მონაწილეობა და „Rosa Cha“-ის ერთ-ერთი სახე გახდა ერინ ჰიტერტონთან, ფრიდა გუსტავსონთან და ბარბარა პალვინთან ერთად. 2015 წელს ტეილორი ყველაზე პერსპექტიულ მოდელად დასახელდა. ამავე წელს მან ღონისძიება Victoria's Secret PINK-ს უმასპინძლა და გახდა ვიქტორია სეკრეტის ანგელოზი. 2015 წლის აგვისტოში იგი წლის მოდელად დასახელდა Fashion Media Awards-ზე. 

2014 წელს, ფილმ Hollywood Temptations-ში ჯესიკას როლის შესრულებით, თავის სამსახიობო კარიერაში დებიუტი შექმნა, ხოლო 2016 წელს იგი გამოჩნდა, ნიკოლას ვინდინგ რეფნის ფილმში, სახელად: „The Neon Demon“-ში, სადაც მან მოდელის როლი მოირგო.  იგი მოხვდა Forbes-ის „მსოფლიოში ყველაზე მაღალანაზღაურებადი მოდელების“ სიაში, ტეილორის სავარაუდო შემოსავალი 2015 და 2016 წლებში 4 მილიონ დოლარს შეადგენდა. 2016 წლის ივლისში, იგი გახდა ფრანგული სილამაზის ბრენდის, „Lancôme“-ს ახალი სახე. 

ამავე წელს ტეილორი გახდა კოლინსის სახე ცნობილ თურქ მსახიობთან ჩაღათაი ულუსოისთან ერთად.

მან ისეთი ბრენდების კამპანიების გადაღებებში მიიღო მონაწილეობა როგორებიცაა : „H&M“, „Bebe“, „Blugirl“, „Byblos“, „DKNY“, „Ground Zero“, „Mara Hoffman“, „Mila SchÃ¶n“, „Milly“, „Ostwald Helgason“, „Rachel Zoe“, „Rebecca Minkoff“. 

ამის შემდგომ ტეილორი პარიზის, მილანისა და ნიუ-იორკის მოდის კვირეულებზე მონაწილეობას იღებს ისეთი ბრენდების ჩვენებებზე, როგორებიცაა: ვერსაჩე, ვალენტინო, შანელი, მიუმიუ, მაიკლ კორსი, ჟივანში, რალფ ლოურენი, არმანი, დოლჩე და გაბანა, ბალმაინი, მარკ ჯეიკობსი და სხვა. ის ასევე ჯიმი ჩოს, მაიკლ კორსის, ჯოის ჯინსის და კიდევ რამდენიმე ბრენდის სახეა. 

ბოლო რამდენიმე წლის განმავლობაში ჟურნალების, „MarieClaire“ , „Elle Australia“, „Glamour UK“, „Glamour France“, „Elle Italy“, „Elle France“-ის გარეკნები დაამშვენა. მიუხედავად იმისა რომ ტეილორი არც თუ ცნობილი სახეა სამოდელო ბიზნესში და მის შესახებ არცთუ ბევრი ფაქტია ცნობილი, მისი სახასიათო გარეგნობის გამო მას დიდ მომავალს უწინასწარმეტყველებენ.

## რესურსები ინტერნეტში 
* ტეილორ ჰილი 

## სქოლიო
კატეგორია:ამერიკელი მოდელები
კატეგორია:დაბადებული 1996
კატეგორია:დაბადებული 5 მარტი
კატეგორია:ცოცხალი ადამიანები
ლაურა ჰუჰტასაარი

**ლაურა ჰუჰტასაარი** (, დ. 30 მარტი, 1979, მიანტია, ფინეთი) — ფინელი სახელმწიფო და პოლიტიკური მოღვაწე. ფინელების პარტიის წევრი. ევროპის პარლამენტის დეპუტატი 2019 წლის 2 ივლისიდან. 2018 წლის საპრეზიდენტო არჩევნებში იყო კანდიდატი და დაიკავა მესამე ადგილი, მიიღო ამომრჩეველთა ხმების 6,9 %.

## ბიოგრაფია
ლაურა ჰუჰთასაარი დაიბადა 1979 წლის 30 მარტს ფინეთის ქალაქ მიანტიაში, პირკანმაას ოლქი. 2004 წელს მან დაასრულა იუვიასკიულიის უნივერსიტეტის მაგისტრატურა. 2012 წელს აირჩიეს ქალაქ პორის საქალაქო საბჭოში, მიიღო ამომრჩეველთა 1 064 ხმა, ხოლო 2017 წელს საქალაქო საბჭოში შევიდა უკვე 2 566 ამომრჩევლის ხმით. 2014 წელს მონაწილეობდა ევროპის პარლამენტის არჩევნებში და მიიღო 9 132 ხმა, თუმცა ამ ეტაპზე ვერ მიაღწია წარმატებას. 2015 წლის 22 აპრილს ფინეთის საპარლამენტო არჩევნების დროს ლაურა ჰუჰთასაარი აირჩიეს ედუსკუნტის წევრად, მიიღო 9 259 ამომრჩევლის ხმა.  პარლამენტში იგი იყო იურიდიული კომიტეტის წევრი, ასევე განათლებისა და კულტურის კომიტეტის წევრი. გარდა ამისა შედიოდა ჩრდილოეთის საბჭოს ფინეთის დელეგაციაში.

2017 წელს ლაურა ჰუჰთასაარი ფინელების პარტიის (რომელიც წარმოიქმნა 1995 წელს, ფინეთის აგრარული პარტიის დაშლის შედეგად) ხელმძღვანელის თანამდებობაზე მხარს უჭერს იუსი ჰალა-აჰოს. 2017 წლის 10 ივნისს ლაურას ირჩევენ ფინელების პარტიის პირველ ვიცე-პრეზიდენტად. 

მონაწილეობდა 2018 წლის ფინეთის საპრეზიდენტო არჩევნებში. 2017 წლის 4 აგვისტოს გახდა კანდიდატი ფინელთა პარტიის რიგებიდან. 2018 წლის 28 იანვარს გამართლ არჩევნებშ დაიკავა მესამე ადგილი, მიიღო ამომრჩეველთა 207 337 ხმა ანუ  მონაწილეთა საერთო რაოდენობის (6,9%). 

2019 წლის 26 მაისს გამართულ ევროპის პარლამენტის არჩევნებში მისმა პარტიამ მიიღო 253 176 ხმა, ანუ 13,8 % და ევროპის პარლამენტის წევრი გახდა მისი ორი წარმომადგენელი, მათ შორის ლაურა ჰუჰთასაარი.

## პოლიტიკური შეხედულებები
ლაურა ჰუჰთასაარი დარწმუნებულია, რომ მალე ევროკავშირი შეწყვეტს არსებობას და ფინეთმა უნდა დატოვოს იგი. ლაურა ასევე მხარსა უჭერს იმ მოსაზრებას, რომ ფინეთმა უნდა დატოვოს ოტავის ხელშეკრულება (ქვეითსაწინააღმდეგო ნაღმების აკრძალვის კონვენცია) და პარიზის შეთანხმება (გაეროს ჩარჩო ხელშეკრულება კლიმატის ცვლილებებთან დაკავშირებით).

გამოდის ფინეთის ნატოში გაწევრიანების წინააღმდეგ, თუმცა მხარს უჭერს ამ ორგანიზაციასთან ქვეყნის ურთიერთობის განვითარებას. იგი მხარს უჭერს ამერიკის შეერთებული შტატების პრეზიდენტის დონალდ ტრამპის პოლიტიკას. ლაურა ჰუჰთასაარი კრეაციონისტია და თვლის რომ ევოლუციის თეორია ვერანაირ კრიტიკას ვერ უძლებს. იგი ასევე თვლის, რომ ფინეთმა ისეთი ღონისძებები უნდა გაატაროს, რომელიც შეამცირებს ლტოლვილების შედინებას მის ქვეყანაში.

## სქოლიო
კატეგორია:დაბადებული 30 მარტი
კატეგორია:დაბადებული 1979
კატეგორია:ფინეთის პარლამენტის დეპუტატები
კატეგორია:ევროპარლამენტის წევრები
კატეგორია:ფინელი ქალი პოლიტიკოსები
კატეგორია:ცოცხალი ადამიანები
აგარის თემი (მრავალმნიშვნელოვანი)

**აგარის თემი** შეიძლება აღნიშნავდეს:

*აგარის თემი — თემი ახალციხის მუნიციპალიტეტში
*აგარის თემი — თემი ხულოს მუნიციპალიტეტში
ვაჩნაძიანის ფალახოსროიანის ეკლესია

**ვაჩნაძიანის ფალახოსროიანის ეკლესია** — არქიტექტურული ძეგლი გურჯაანის მუნიციპალიტეტის სოფელ ვაჩნაძიანის ჩრდილო-დასავლეთით 1 კილომეტრზე, მღვრიეხევის მარჯვენა ნაპირზე, ტყეში. განეკუთვნება გვიანდელ შუა საუკუნეებს.

ეკლესიის აგების შესახებ არსებობს თქმულება, რომლის მიხედვითაც ვაჩნაძიანელების ფალავანს, სახელად ხოსროს, სასტიკად დაუმარცხებია შემოსეული ლეკების ფალავანი და ამით სოფელი აწიოკებისაგან უხსნია. მადლიერ სოფელს თავისი ფალავნის ხოსროს პატივსაცემად ჭიდაობის ადგილისათვის, ფალახოსროიანი შეურქმევია და ეკლესია აუშენებია. ეკლესია დარბაზულია ნაგებია რიყის მსხვილი და საშუალო ზომის ქვითა და კირის დუღაბით ალაგ-ალაგ ფასადებზე და გარეთა კუთხეებში ლოდებია გამოყენებული. წყობა ირეგულარულია, ტლანქი. ძალიან დაზიანებული: მთლიანად ჩამონგრეულია კამარა, მონგრეულია კედლების ზედა ნაწილები, კედლების შემორჩენილი ნაწილები დარბაზულია. ეკლესია უაფსიდოა, დასავლეთიდან აქვს ერთადერთი შესასვლელი კარის გადახურვა და წირთხლების დიდი ნაწილი ჩამონგრეულია. კარის თავზე პატარა  სწორკუთხა სარკმელია გაჭრილი მსგავსი სარკმელია აღმოსავლეთ კედელშიც საკურთხევლის სამხრეთ და ჩრდილოეთ კედლებზე. მცირე ზომის თითო სწორკუთხა ნიშაა. საკურთხეველს ორივე კუთხე მომრგვალებული აქვს, საკურთხეველი გადახურული ყოფილა კონქით, რომლის ქუსლის წყობის მცირე ნაწილიღაა შემორჩენილი. გრძივი კედლების აღმოსავლეთ ნაწილში წყვილი პილასტრია, რომლებითაც საკურთხეველი დარბაზისგან იყო გამიჯნული.

## ლიტერატურა
კატეგორია:გურჯაანის მუნიციპალიტეტის ტაძრები
ვაჩნაძიანის საწნახელი

**ვაჩნაძიანის საწნახელი** — არქიტექტურული ძეგლი, მდებარეობს გურჯაანის მუნიციპალიტეტის სოფელ ვაჩნაძიანის სამხრეთ-დასავლეთით 1 კილომეტრზე, ტყეში. განეკუთვნება გვიანდელ შუა საუკუნეებს.

საწნახელი გეგმით სწორკუთხაა. ნაგებია მსხვილი რიყის ქვითა და კირის ხსნარით. წყობა ტლანქი და დაზიანებულია. ამოვსებულია მიწით და შიგ მცენარეებია ამოსული, გარედან ხავსითაა დაფარული. ტკბილის გასასვლელი ხვრელი, რომელიც თაღარაში ჩადის, გრძივ კედელშია მოწყობილი. საწნახლის წინ სწორკუთხა აუზის კვალი შეინიშნება. 

## ლიტერატურა
კატეგორია:გურჯაანის მუნიციპალიტეტის არქიტექტურული ძეგლები